Public procurement notice: Contract Notice
Published: 2025-10-06
Buyer: Väylävirasto
Country: FI
Region: FI1B1
Contract type: Services
Procedure: Open procedure
CPV classification: 71000000 | 71520000: Construction supervision services
Submission deadline: 2025-11-05
Award criteria: quality, price

Technical requirements: Tämä hankintailmoitus on ilmoitus "Vesiväylänhoidon valvonta ja turvallisuuskoordinaattoripalvelut 2026-2028 (+1)" -hankinnan tarjouskilpailun käynnistämisestä.

Hankinnassa noudatetaan Lakia julkisista hankinnoista ja käyttöoikeussopimuksista (1397/2016, hankintalaki). Hankinta toteutetaan käyttämällä hankintalain mukaista avointa menettelyä.

Hankinta on EU-kynnysarvon ylittävä palveluhankinta. Hankinnassa kilpailutetaan yksi konsulttisopimus.

Hankintaan liittyvät tilaajan hankinta-asiakirjat ovat saatavissa suomen kielellä.

Tarjous liitteineen on jätettävä suomeksi.
Väylävirastolla on hallinnassaan vesiväyliä noin 16 300 km niin rannikolla kuin sisävesilläkin. Väylillä on merenkulun turvalaitteita noin 25 000 kpl. Väylävirasto tilaa palveluna vesiväylien hoidon neljälle merialueen urakka-alueelle sekä kuudelle sisävesien urakka-alueelle.

Valvonnan tarkoituksena on varmistaa, että väylänhoito vastaa tilattua palvelua ja että palvelu toteutuu tasalaatuisena eri urakka-alueilla. Lisäksi valvonnan tehtävänä on seurata turvalaitteiden yleistä tasoa ja kuntoa sekä hankkia tarvittavaa lisätietoa tilaajalle.

Suurin osa palvelusta koostuu vesistössä tehtävästä valvonnasta avovesiaikaan. Valvontatoimenpiteitä tehdään myös tilaajan järjestelmiin tehtyjen kirjausten oikeellisuuden varmistamiseksi niin ennen kuin jälkeenkin maastovalvonnan. Lisäksi tehtäviin sisältyy väylienhoidon urakoiden turvallisuuskoordinaattorina toimiminen. Lisäksi tehtäviin mahdollisesti sisältyy projekti-insinöörin tehtäviä (sovitaan Tilaajan kanssa erikseen).
 
Toimeksiannon sisältö ja tehtävät on kuvattu tarkemmin tarjouspyynnön liitteissä.
Hankintasopimus voidaan solmia, kun hankintapäätös on lainvoimainen ja tarjoajan rikosrekisteriotteet on tarkistettu.
Esitetty tarjouspyynnössä ja sen liiteasiakirjoissa.
Valitusosoitus
 
Julkista hankintaa koskeva päätös tai muu hankintamenettelyssä tehty ratkaisu voidaan saattaa valituksella markkinaoikeuden käsiteltäväksi, mikäli hankinnan arvo ylittää julkisista hankinnoista ja käyttöoikeussopimuksista annetun lain (1397/2016, hankintalaki) 25 §:n mukaisen kynnysarvon.
 
Tarjoaja, osallistumishakemuksen tehnyt ehdokas tai muu taho, jota asia koskee, voi saattaa asian markkinaoikeuden käsiteltäväksi tekemällä valituksen.
 
Jollei toisin säädetä, valitus on tehtävä kirjallisesti 14 päivän kuluessa siitä, kun asianosainen on saanut tiedon hankintaa koskevasta päätöksestä valitusosoituksineen.
 
Oikaisuohje
 
Julkista hankintaa koskevaan päätökseen tai muuhun hankintamenettelyssä tehtyyn ratkaisuun voidaan julkisista hankinnoista annetun lain (hankintalaki) mukaan hakea muutosta vaatimalla hankintayksiköltä oikaisua (hankintaoikaisu).
 
Hankintayksikön päätökseen tai muuhun hankintamenettelyssä tehtyyn ratkaisuun tyytymätön voi tehdä hankintalain 132-135 §:n mukaan hankintayksikölle kirjallisen hankintaoikaisun. Hankintaoikaisun voi tehdä tarjouskilpailuun osallistunut tarjoaja tai osallistumishakemuksen tehnyt ehdokas eli se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikut-taa (asianosainen).
 
Asianosaisen on tehtävä hankintaoikaisu 14 päivän kuluessa siitä, kun asianosainen on saanut tiedon hankintayksikön päätöksestä tai muusta hankintamenettelyssä tehdystä ratkaisusta.